Originálny tanec

Originálny tanec () bol do roku 2011 jednou z troch častí súťaže v párovej krasokorčuliarskej disciplíne „tance na ľade“. Po skončení sezóny 2009 – 2010 bol originálny tanec nahradený krátkym tancom.

Originálny tanec predstavoval časť súťaže, pre ktorú v každej sezóne technická komisia Medzinárodnej korčuliarskej únie stanovila predpísanú tému a sériu rytmov. Tanečný pár si mohol, na rozdiel od povinného tanca, zvoliť vlastnú choreografiu a hudbu (v stanovenom rytme) pre svoje vystúpenie.

Podľa pravidiel Medzinárodnej korčuliarskej únie originálny tanec tvoril 40 % z celkového hodnotenia tanečných párov, povinný tanec 10 % a voľný tanec 50 %. Súťaž v originálnom tanci sa vždy konala nasledujúci deň po súťaži povinných tancov a minimálne deň pred finálovou súťažou voľných tancov.

 Povinné náležitosti originálneho tanca 
Okrem rytmu musel originálny tanec povinne obsahovať tieto krasokorčuliarske prvky:
 dve odlišné krátke zdvíhané figúry (každá nie dlhšia ako 6 sekúnd)
 jedna tanečná pirueta (jednoduchá alebo kombinovaná)
 jedna kroková pasáž v tanečnom držaní
 jedna paralelná kroková pasáž

Predpísaná dĺžka originálneho tanca bola 2 minúty 30 sekúnd; +/− 10 sekúnd.

 Zoznam originálnych tancov podľa sezón 
náhľad|Oxana Domninová a Maxim Šabalin počas originálneho tanca na finále Grand Prix 2008
V nasledujúcej tabuľke sú uvedené originálne tance, ktoré na jednotlivé krasokorčuliarske sezóny vyhlasovala technická komisia Medzinárodnej korčuliarskej únie a ktoré platili pre všetky podujatia organizované pod jej záštitou.
 Sezóna Tanec/Rytmus 1983 – 1984Pasodoble 1984 – 1985Quickstep 1985 – 1986Polka 1986 – 1987Viedenský valčík 1987 – 1988Tango 1988 – 1989Charleston 1989 – 1990Samba 1990 – 1991Blues 1991 – 1992Polka 1992 – 1993Viedenský valčík 1993 – 1994Rumba 1994 – 1995Quickstep 1995 – 1996Pasodoble 1996 – 1997Tango 1997 – 1998 Jive 1998 – 1999Anglický valčík 1999 – 2000 Kombinácia latinskoamerických tancov: merengue, čačača, samba, mambo, rumba 2000 – 2001Charleston, foxtrot, quickstep, march 2001 – 2002 Tango, flamenco, pasodoble a španielsky valčík 2002 – 2003 Spomienky na Veľký Bál: anglický valčík, polka, march, galop  2003 – 2004Swing Combo: jive, Boogie-woogie, jitterbug, rock n' roll a blues 2004 – 2005Foxtrot, quickstep, Charleston 2005 – 2006 Kombinácia latinskoamerických tancov: merengue, čačača, samba, mambo, rumba 2006 – 2007 Tango 2007 – 2008  Folk, country  2008 – 2009 Rytmy dvadsiatych, tridsiatych a štyridsiatych rokov 20. storočia 2009 – 2010 Folk, Country 2010 – 2011 originálny tanec bol zrušený *
* Poznámka: ISU plánovala zaradiť tému „Rytmy a tance päťdesiatych, šesťdesiatych a sedemdesiatych rokov 20. storočia“

 Referencie 

 Pozri aj 
 Tance na ľade
 História krasokorčuľovania

 Iné projekty 

 Zdroj 

Kategória:Krasokorčuľovanie